CELEX: 32020R1702
Language: hu
Date: 2020-11-10 00:00:00
Title: A Bizottság (EU) 2020/1702 végrehajtási rendelete (2020. november 10.) egyes áruk Kombinált Nómenklatúra szerinti besorolásáról

2020.11.16.   
               
               
                  HU
               
               
                  Az Európai Unió Hivatalos Lapja
               
               
                  L 382/4
               
            
         A BIZOTTSÁG (EU) 2020/1702 VÉGREHAJTÁSI RENDELETE
         (2020. november 10.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ez a rendelet teljes egészében kötelező és közvetlenül alkalmazandó valamennyi tagállamban.
         
         
            Kelt Brüsszelben, 2020. november 10-én.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Kábeltekercselő rendszer, amely a következő alkotórészekből áll:
                        
                                    —
                                 
                                 
                                    egy kábel az egyik végén legfeljebb 1 000  V feszültségű csatlakozóval (egy dugasszal) szerelve,
                                 
                              
                                    —
                                 
                                 
                                    egy műanyag kábeltekercselő rugós működésű behúzó mechanizmussal (beleértve a tekercselést leállító fékrendszert is), elektromosáram-átvitelre szolgáló sárgaréz érintkező rendszerrel és műanyag szerelvényekkel felszerelve.
                                 
                              Porszívóba való beépítésre tervezték.
                        (Lásd a képeket.) (*1)
                        
                     
                     
                        8544 42 90 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, a XVI. áruosztályhoz tartozó Megjegyzések 3. pontja, valamint a 8544 , a 8544 42  és a 8544 42 90  KN-kód szövege határozza meg.
                        A 8508  vtsz. alá történő besorolás mint porszívók alkatrészei kizárt, mivel objektív jellemzői alapján az árucikk nem azonosítható úgy, mintha kizárólag vagy elsősorban porszívóhoz lenne alkalmazható.
                        Az árucikk egy összetett gép (alkotórészei az összeszerelés következtében egy egészet képeznek) a XVI. áruosztályhoz tartozó Megjegyzések 3. pontja értelmében, amely lényegében egy, a 8544  vtsz. alá tartozó, csatlakozóval szerelt kábelből és egy, a 8479  vtsz. alá tartozó tekercselőből áll. A kábel szolgál a gép fő műveletének (célműveletének) elvégzésére.
                        Az árucikket ezért a 8544 42 90  KN-kód alá kell besorolni csatlakozókkal szerelt más elektromos vezetékként legfeljebb 1 000  V feszültséghez.
                     
                  
               
            
               (*1)  A képek csupán tájékoztató jellegűek.